Undanfarin tólf ár hefur aðferð verið þróuð sem hefur skilað sér í því að nú er farið að binda um 10 þúsund tonn af koltvíoxíði árlega af losun Hellisheiðarvirkjunar og meirihlutann af brennisteinsvetninu sem verksmiðjan losaði . Gastegundirnar eru hreinsaðar frá öðrum jarðhitagastegundum með því að setja gasblönduna í sturtu þegar hún kemur frá virkjuninni . Vel hægt að nýta aðferðina víðar Rithöfundurinn og umhverfissinninn Andri Snær Magnason benti á það í grein í Kjarnanum í vikunni að álverin á Íslandi gætu nýtt sér tæknina sem notuð er í Hellisheiðarvirkjun til að gera losun þeirra að engu . Ef til vill þyrfti að breyta henni smávægilega út af því að við erum búin að besta hana fyrir akkúrat ferlið á Hellisheiði , þar sem við hreinsum saman koltvíoxíð og brennisteinsvetnið .